Den Vest-Sjællandske Avis, 1840-09-24
En Artikel i Kbhvnsposten Nr. 260 om Tallotteriet fremfører foruden andre Jndvendinger mod det Stænderforsamlingen i Roeskilde forelagte Forslag og Lotteriets Ophævelse ogsaa Følgende: "En væsentlig Jndvending mod Lovforslagets Antagelse kan og bør vistnok hentes derfra, at Tallotteriet fremdeles skal blive ved at bestaae i Hertugdømmerne, da den Brændeviinsskat, hvormed Lottointraderne der tilsigtes dækkede, ikke kan reguleres, førend Underhandlingerne desangaaende ere tilendebragte med den Oldenborgske Regjering for Fyrstendømmet Lübecks Vedkommende. Derfor er det paalagt den kgl. Commissarius i Jtzehoe at adspørge Stænderne, om de ønske Tallotteriet (og Kopskatten) ombyttede med en Afgift paa Brændeviin, hvorpaa da det specielle Lovforslag angaaende denne Afgift vil blive fremlagt i næste Session. Det er altsaa udenfor al Tvivl, at Tallotteriet fremdeles skal trækkes under Regjeringens Anspicier i Hertugdømmerne. Men er det nu tænkeligt og troligt, at de Danske Spillere ville med Ect blot ved en kgl. Forordning kunne helbredes for een af Menneskets ubændigste Lidenskaber, Spillesygen? Sagen vil uden Tvivl gestalte sig saaledes, at her vil deels opstaae en Mængde Vinkelcollectioner, hvor Spillerne af anden Rang ville vove deres Skillinger, medens Lottoets fornemmere og forsigtigere Kunder ville træde i Forbindelse med Collecteurerne i Hertugdømmerne, for saaledes uden Ansvar og med Sikkerhed at kunne bringe deres Dalere paa Fortunas Alter. Saaledes vil det faae Udseende af, at Tallotteriet er ophævet i Danmark, medens det i Gjerningen dog for en stor Deel bestaaer endnu. Og just fordi det bestaaer i Smug, vil dets Jndvirkning være saa meget mere demoraliserende. J pecuniair Henseende vil Regjeringen vistnok vinde derved; thi de Summer, som forhen tilfløde den fra Lotterispil lerne, ere nu forvandlede til indirecte Afgifter og komme saaledes ind paa en anden Maade, medens dog en stor Deel af de Spillere, for hvis Skyld denne Forandring just er skeet, ville vedblive at spille Hazard med Regjeringen endog lige imod dens Vidende og Villie. Om Staten kan være tjent med, at Finantskassen beriges paa den Maade, er et Spørgsmaal, hvis Besvarelse ikke kan være tvivlsom Ligesom det har glædet os, at Cand. H. Trøiel, har i "Dagen" med Dierved, skjøndt ikke heelt igjennem i de værdigste Udtryk, taget til Orde imod Kohvnspostens vel søgte Oppositionsbemærkninger i Anledning af den militaire Parade i Fredags i Hovedstaden, saaledes kunne vi ikke andet end anbefale til Gjennemlæsning en Artikel i samme Blads tvende sidste Numere, om Ultraerne paa begge Sider og omden gyldne Middelvei." Yderlighederne af det liberale Partie have vi oftere havt Leilighed til at omtale, de af det conservative Partie derimod ikke saameget, og det nærmest fordi dette Slags Ultraer først i den seneste Tid have yttret deres Virksomhed. Disse Mennesker, siges der i bemeldte Artikel, vise al deres Taabelighed derved, at de bestandigt føre Ordet historisk i Munden, medens de ved hele deres Færd bevise, at de ikke have fattet Historiens simpleste Lærdom, nemlig den, at Alt er Omvexling underkastet. - Havde de levet ved Christendommens Jndførelse, vilde de have forsvaret det ærværdige sekel gamle Hedendom; ved Papisteriets Afskaffelse vilde de have holdt paa dette, ligesom de nu holde paa den saakaldte gammeldags Christendom, og ved Souveranitetens Jndførelse vilde de af al Kraft have forsvaret den gode, gamle Adelsvælde. (Hels. Av.)